laion/Wikipedia-Exotic huggingface dataset:
עונת 2011/2012 בבונדסליגה

עונת 2011/2012 הייתה העונה ה-49 של הבונדסליגה, שהיא הליגה הגרמנית הבכירה בכדורגל. העונה החלה ב-5 באוגוסט 2011 והסתיימה ב-5 במאי 2012. הרטה ברלין ואאוגסבורג (בפעם הראשונה בתולדות המועדון) עלו מהליגה השנייה. על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה. בורוסיה דורטמונד זכתה בתואר האליפות בפעם החמישית בתולדות המועדון ובפעם השנייה ברציפות. היא זכתה גם בגביע. פ.צ. קלן ופ.צ. קייזרסלאוטרן ירדו לבונדסליגה השנייה. הרטה ברלין ירדה ליגה לאחר סדרת משחקי מבחן (מפגש כפול) נגד פורטונה דיסלדורף. קלאס יאן הונטלאר, (הולנד הולנד) ששיחק בשאלקה 04, אשר כבש 28 שערים, זכה בתואר מלך השערים של הליגה. מדיה וקבצים בנושא עונת 2011/2012 בבונדסליגה בוויקישיתוף אתר האינטרנט הרשמי של עונת 2011/2012 בבונדסליגה נתונים מפורטים מאתר rsssf נתונים מפורטים מאתר bdfutbol
אלי אברבנאל

אלי אברבנאל (נולד ב-1960) הוא משפטן ישראלי המכהן כשופט בבית המשפט המחוזי בירושלים. שימש גם כמשנה לפרקליט המדינה לענייני פלילים וכפרקליט מחוז ירושלים. אברבנאל נולד ביוני 1960 בשכונת רחביה בירושלים, בה גדל והתחנך, להורים מוזיקאים, קלוד ושרה, ממקימי האקדמיה למוסיקה ולמחול בירושלים. בשנת 1978 סיים את לימודיו התיכוניים ב"גימנסיה רחביה" בירושלים. משם המשיך לשירות בצה"ל. ב-1985 סיים לימודי תואר ראשון במשפטים באוניברסיטה העברית, שנה לאחר מכן הוסמך כעורך דין. ב-2005 סיים לימודי תואר שני במשפטים באוניברסיטה העברית. בשנים 1984 עד 1985 התמחה בבית משפט השלום בירושלים. בשנים 1985 עד 1986 התמחה בפרקליטות מחוז ירושלים, ובנובמבר 1986 הוסמך כעורך דין. בשנים 1986 עד 2004 עבד כפרקליט בפרקליטות מחוז ירושלים. בשנים 2004 עד 2012 שימש כפרקליט מחוז ירושלים. בשנת 2013 החליף אברבנאל את עו"ד יהושע למברגר בתפקיד המשנה לפרקליט המדינה לעניינים פליליים. אברבנאל עמד בין היתר בראש צוות התביעה במשפט שהתנהל נגד ראש הממשלה לשעבר אהוד אולמרט וראש לשכתו שולה זקן בפרשות ראשונטורס טלנסקי ומרכז ההשקעות. בתפקידו כמשנה לפרקליט המדינה הביא להחמרה במדיניות הענישה בעבירות הונאה וזיוף בבחירות לכנסת. בחודש דצמבר 2016 מונה לכהונת שופט בבית המשפט המחוזי ירושלים. אברבנאל מתגורר בירושלים ונשוי לדקלה, אב לשלושה. אחיו הוא איש העסקים איקה אברבנאל. אלי אברבנאל, באתר הרשות השופטת בכיר בפרקליטות: "כואב לנו שחושבים שאנחנו שמאלנים" באתר ארץ ישראל שלנו, 9 בפברואר 2017 תקדין משרד המשפטים: הנחיית המשנה לפרקליט המדינה אודות החמרת הענישה בעבירות הונאה וזיוף בבחירות לכנסת
אל הידיעה

אַל הַיְּדִיעָה או אַל הַיִּדּוּעַ (בערבית: أل التعريف או لام التعريف, בתעתיק מדויק: אל אלתעריף או לאם אלתעריף) היא תחילית בשפה הערבית המשמשת ליידוע שם עצם. מקורה של תחילית זו הוא ככל הנראה בתחילית הפרוטו-שמית *hal,[דרוש מקור] והיא מקבילה בעברית לה"א הידיעה. הדברים הכתובים להלן מתייחסים לערבית ספרותית בלבד, ולא בהכרח ללהגים המדוברים ברחבי העולם. כאשר אל הידיעה נמצאת בראש מילה בתחילת משפט, אזי האליף (ا) נושאת המזה (ء; המזה מסוג זה נקראת "המזת אל-קטע"), והתחילית נהגית "אַלְ": ألأردن – אַלְ-אֻרְדֻן (ירדן). באמצע משפט, המזת אל-קטע הופכת להמזת אל-וסל (וסלה), והאליף הופכת שותקת – ٱ: نهرُ ٱلأردن – נהרֻ (א)לְ-אֻרְדֻן (נהר הירדן). במקרים שבהם המילה המיודעת פותחת באחת מאותיות השמש (אותיות הלשון והשיניים), הלאם מידמּה ואין הוגים אותה, ובמקום זאת נוספת הדגשה לאות השמש: بلاد الشّام – בִּלאדֻ א-שַּאם (לבנט). אל הידיעה אינה משתנה בתוספת תחיליות לפניה, למעט אחרי מילית היחס لِ (לְ־), שאז האליף נשמטת בכתיבה: للبيع – לִלְבַּיְע ("למכירה"). הצורה الله (אללה) היא צורה חריגה בשימוש באל הידיעה, מאחר שהיא מורכבת מצירוף של אל היידוע אל השם إله ('אִלָהּ', כלומר אל), תוך השמטת ה-إ מן המילה إله. כמו כן, בעת הוספת מילית היחס لِ נשמטות הן האליף והן הלאם של אל הידיעה: الحمد لله – אַלְ-חַמְדֻ לִלַּה ("השבח לאללה"). התעתיק של אל הידיעה בשפות שונות משתנה בהתאם למוסכמות התעתיק המדויק והחופשי של השפה. כללי האקדמיה ללשון העברית בעניין תעתיק אל הידיעה קובעים כי בתעתיק חופשי תופרד אל הידיעה מן השם במקף, ובמקרה של אות שמש תישמט הלמ"ד. לצרכים מדעיים אין שימוש במקף, אולם לפני אות שמש תיכתב הלמ"ד בסוגריים. כמו כן, בראש שם מתירים הכללים להשמיט את תווית היידוע, אולם באמצעו היא מחויבת. אולם בחוגים אקדמיים אחרים כללי התעתיק מעט שונים, ובספרים אקדמיים רבים הלמ"ד לא תושם בסוגריים כאשר יש הקפדה על תעתיק מדויק. ה"א הידיעה אל הידיעה, באתר אנציקלופדיה בריטניקה (באנגלית) "התעתיק מערבית לעברית", באתר האקדמיה ללשון העברית. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
נאבל

נאבל (בערבית: نابل, תעתיק: נאביל; בצרפתית: Nabeul) היא עיר בחופהּ המזרחי של תוניסיה, בצידו הדרומי של חצי האי כף בון. העיר הוקמה במאה ה-5 לפנה"ס על ידי יוונים מקפריסין. שמה הוא שיבוש של השם היווני ניאה-פוליס (עיר חדשה; כמו נאפולי ונבלוס, שמה הערבי של שכם). במקום הייתה לפני כן התיישבות פיניקית. כיום מרכז תיירות וקדרות. בתקופת שלטון אימפריה הביזנטית הגיעה העיר לשיאה והייתה מרכזה של דיוקסיה ומקום מושבו של הבישוף. הכיבוש המוסלמי במאה השביעית, שהעדיף לפתח את פנים הארץ תוך הזנחת ערי החוף, שם קץ למרכזיותה של העיר, והיא זכתה שוב למעמד מרכזי רק בשלהי המאה ה-19. ככל הנראה נעוצה ראשית היישוב היהודי בעיר בגירוש ספרד וכן כתוצאה מהגירה פנימית במאה ה-16. בעיר התיישבו גם יהודים מליבורנו (הידועים בתוניס כ"גראנה"; משפחות ואלנסי ולומברוזו). אחת המשפחות החשובות של העיר היא משפחת גז (נכתב גם גיז או אלגיז), שבניה שימשו כרבני העיר. בתו של ר' יעקב סלאמה, רבה של תוניס נישאה לר' מרדכי אלגיז, רבה של נאבל. במהלך ביקור של יעקב סלאמה בנאבל ב-1774 נפטר ונקבר במקום. קברו הפך למוקד עלייה לרגל, אליו עלו באסרו חג שבועות וראש השנה. הנוסע ישראל יוסף בנימין (בנימין השני), אשר ביקר במקום ב-1853 דיווח על קהילה בת כ-100 משפחות בראשותו של הרב יעקב חי אלגיז, החיה בשלום עם שכניה הערבים ואנשיה עוסקים במסחר ועבודת אדמה. בסוף המאה ה-19, עם התפתחות העיר, פעלו בה סוחרים יהודים אמידים. באותה תקופה זכתה העיר לכינוי "סקיפת רושלים" (המרפסת של ירושלים) בשל כמות תלמידי החכמים שהיו בה והרבנים החשובים שיצאו ממנה, בהם יהודה בר יעקב חי גיז, ששירת ברבנות מאז מות אביו ב-1856 ועד עלייתו לארץ ישראל ב-1890. הקהילה היהודית במקום המשיכה להתקיים ולהפעיל מוסדות קהילתיים (גמ"ח, בתי כנסת ובית מדרש, תלמוד תורה ("כותאב"), חברה קדישא וכדומה) גם לאחר קום מדינת ישראל עד 1960. בעיר פעלה קבוצה ציונית מראשית ימי התנועה. ב-1897 נשלח בן העיר, יצחק בן יעקב מאמו, כמזכיר לנציג יהדות צפון אפריקה לקונגרס הציוני העולמי הראשון. מספר משפחות מהעיר עלו לארץ ישראל בשנים 1911–1913. הקרימינולוג וחתן פרס ישראל בתחום זה לשנת תש"ע פרופסור משה אדד, הוא יליד עיר זו. הסופר מרקו קוסקס אשר עלה לישראל מצרפת בסוף שנת 2011 נולד בנאבל. מיכל שרף, עלי עשור ועלי נאבל: לתולדות יהודי נאבל שבתוניסיה, מכון הברמן למחקרי ספרות, 1991 מדיה וקבצים בנושא נאבל בוויקישיתוף נאבל, באתר אנציקלופדיה בריטניקה (באנגלית) נבל (תוניסיה), דף שער בספרייה הלאומית יוסי פרי, נאבל -NABEUL ישראל יוסף בנימין, מסעי ישראל, ליק, תרי"ט, עמ' 112, באתר היברובוקס ספר "המפתחות" מאת: שרלס בר טוב - שרלו עליו אומר בנימין: "נכבד הוא מאד בחצר מושל תוניס. הרב ההוא הוא איש חכם ונבון ומנסה להסיר המסכה מעל פני העתיד ע״י תחבולות חכמת החשבון אשר חזקה יד האמונה בעניינים כאלה על המושל בתוניס, ועל כן יכבדהו וינשאהו כיאות לאיש גלוי העיניים כמוהו אשר נגלו לפניו מצפוני ימים יבואו"
עונת 2012/2013 בבונדסליגה

עונת 2012/2013 הייתה העונה ה-50 של הבונדסליגה, שהיא הליגה הגרמנית הבכירה בכדורגל. העונה החלה ב-24 באוגוסט 2012 והסתיימה ב-18 במאי 2013. גרויטר פירט (בפעם הראשונה בתולדות המועדון), איינטרכט פרנקפורט ופורטונה דיסלדורף (לאחר 15 שנים בליגות הנמוכות) עלו מהליגה השנייה. על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה. באיירן מינכן זכתה בתואר האליפות בפעם ה-22 בתולדות המועדון. היא זכתה גם בגביע. גרויטר פירט ופורטונה דיסלדורף ירדו לבונדסליגה השנייה. הופנהיים נותרה בליגה הבכירה לאחר סדרת משחקי מבחן (מפגש כפול) נגד פ.צ. קייזרסלאוטרן. שטפן קיסלינג, (באייר לברקוזן), אשר כבש 25 שערים, זכה בתואר מלך השערים של הליגה. העפילה כסגנית מחזיקת גביע כי הזוכה בגביע באיירן מינכן העפילה לליגת האלופות מדיה וקבצים בנושא עונת 2012/2013 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
אמיר לביא

אמיר לביא (נולד ב-8 באוגוסט 1989) הוא כדורגלן ישראלי המשחק בעמדת הקשר התקפי מעירוני קריית מלאכי שבליגה א' דרום. לביא הוא בן דודם של הכדורגלנים חיים רביבו, דוד רביבו ושי רביבו. לביא החל את הקריירה שלו במחלקת הנוער של מ.ס. אשדוד. ב-13 בפברואר 2007 ערך את הופעת הבכורה שלו בקבוצה הבוגרת בתיקו 1-1 נגד בני יהודה תל אביב במסגרת גביע הטוטו נגד בני יהודה תל אביב. שבוע וחצי לאחר מכן, ערך את הופעת הבכורה שלו בליגת העל בהפסד 1–2 למכבי נתניה. ב-5 במאי 2007 הבקיע את שער הבכורה שלו בקריירה בניצחון 0–2 נגד הפועל כפר סבא. בעונת 2008/2009 הפך לשחקן הרכב באשדוד וסיים את העונה עם 24 הופעות בליגה ושני שערים. ב-26 בינואר 2011 ננגח על ידי חברו לקבוצה עמנואל סארקי במהלך אימון הקבוצה. בינואר 2013 הושאל להכח עמידר רמת גן מהליגה הלאומית עד לסיום העונה. ב-25 בדצמבר 2014 חתם בהפועל אזור מליגה א' לאחר שלא שיחק עונה וחצי. בקיץ 2015 חתם בבני אילת. ב-20 באפריל 2016 כבש את שערו הראשון לאחר שנתיים ו-11 חודשים, בהפסד 1–2 נגד הפועל מרמורק. בתום העונה ירדה אילת לליגה ב' ולביא עזב את המועדון. בדצמבר 2016 הצטרף להפועל בני אשדוד מליגה ג'. בספטמבר 2018 חתם בהפועל אשקלון מהליגה הלאומית. בינואר 2019 חתם במכבי הרצליה מליגה א'. ב-4 באוגוסט 2019 חתם בהפועל אכסאל. ב-17 ביוני 2021 חתם בהפועל אום אל-פחם. ב-28 ביוני 2022 חתם לעונה אחת בהפועל רעננה. ב-6 בספטמבר 2023 חתם בעירוני טבריה.בסיום העונה העפיל עם הקבוצה לליגת העל. סיים את העונה עם 10 בישולים. ב-8 באוגוסט 2024 חתם בקריית מלאכי מליגה א׳ דרום. עירוני טבריה גביע הטוטו לליגה הלאומית: 2023/2024 אמיר לביא, באתר ההתאחדות לכדורגל בישראל אמיר לביא, באתר Transfermarkt אמיר לביא, באתר Soccerway אמיר לביא, באתר FootballDatabase.eu אסף מרגלית, ‏חם באשדוד: סארקי נגח בפניו של אמיר לביא, באתר ONE‏, 26 בינואר 2011 מיכאל וייסרמן, אמיר לביא חתם בהפועל אזור, באתר דאבל פס, 25 בדצמבר 2014 שלומי והבה, אמיר לביא חתם במכבי הרצליה, באתר דאבל פס, 8 בינואר 2019 מערכת אתר דאבל פס, אמיר לביא חתם בהפועל איכסל, באתר דאבל פס, 4 באוגוסט 2019 מיכאל וייסרמן, אמיר לביא חתם בהפועל אום אל פאחם, באתר דאבל פס, 17 ביוני 2021 יונתן גינזבורג, ‏אליאור סיידר ואמיר לביא חתמו בהפועל רעננה, באתר ONE‏, 28 ביוני 2022 Amir Lavi, Transfermarkt
מונדו דפורטיבו

מונדו דפורטיבו (בספרדית: Mundo Deportivo) הוא עיתון ספורט ספרדי המתפרסם באופן יומי. מערכת העיתון נמצאת בברצלונה שבקטלוניה, ספרד. המונדו דפורטיבו פורסם לראשונה ב-1 בפברואר 1906, כעיתון שבועי, ומאז שנת 1929 כעיתון יומי. זהו עיתון הספורט הוותיק ביותר בספרד שעדיין יוצא לאור, והשני באירופה, אחרי לה גזטה דלו ספורט האיטלקי אשר נוסד בשנת 1896. העיתון יוצא לאור בברצלונה והוא בבעלות קבוצת "Grupo Godó". הקבוצה מחזיקה בבעלות גם על העיתון "לה ונגרדיה". העיתון מתמקד בעיקר בסיקור אוהד של קבוצת הכדורגל ברצלונה, אבל בין היתר מסקר גם את ליגת העל הספרדית בכדורסל (ACB), מרוצי גרנד פרי ופורמולה 1. המונדו דפורטיבו והספורט הם עיתוני הספורט הנפוצים ביותר בקטלוניה.[דרוש מקור] מדיה וקבצים בנושא מונדו דפורטיבו בוויקישיתוף אתר האינטרנט הרשמי של מונדו דפורטיבו (בספרדית) מונדו דפורטיבו, ברשת החברתית אקס (טוויטר) מונדו דפורטיבו, ביישום טלגרם מונדו דפורטיבו, סרטונים בערוץ היוטיוב האתר של עיתון ספורט (בספרדית) ערך זה הוא קצרמר בנושא עיתונים ובנושא ספורט. אתם מוזמנים לתרום לוויקיפדיה ולהרחיב אותו.
אס (עיתון)

אס (בספרדית: As) הוא עיתון ספורט יומי ספרדי. מערכת העיתון נמצאת במדריד. האס הוא בבעלות PRISA אשר בבעלותה גם העיתונים אל פאיס ו"סינקו דיאס". העיתון מסקר במיוחד את החדשות על קבוצות הכדורגל ממדריד: ריאל מדריד (בעיקר), אתלטיקו מדריד וראיו ואיקאנו. אס הוא מתחרו העיקרי של העיתון מארקה. בנוסף למדריד, לעיתון יש משרדים גם בברצלונה, בילבאו, לה קורוניה, סביליה, ולנסיה וסראגוסה. בחודש מאי 2012 העיתון השיק אתר משנה בשפה האנגלית, האתר מציע מאמרים מתורגמים מן המקור הספרדי על ידי צוות של עיתונאים דוברי אנגלית כשפת אם. תפוצתו של העיתון הייתה 181,172 עותקים ב-2001, ו-176,892 עותקים בשנת 2002. וזה עלה ל-214,654 עותקים בשנת 2006. מדיה וקבצים בנושא אס בוויקישיתוף אתר האינטרנט הרשמי של אס (בספרדית) אס, ברשת החברתית פייסבוק אס, ברשת החברתית אקס (טוויטר) אס, ברשת החברתית אינסטגרם אס, סרטונים בערוץ היוטיוב האתר של עיתון ספורט (בספרדית) (באנגלית) ערך זה הוא קצרמר בנושא עיתונים ובנושא ספרד. אתם מוזמנים לתרום לוויקיפדיה ולהרחיב אותו.
גטסבי הגדול (פירושונים)

האם התכוונתם ל... גטסבי הגדול – רומן מאת הסופר האמריקאי פרנסיס סקוט פיצג'רלד גטסבי הגדול (סרט, 1926) (אנ') – סרט אילם בכיכובם של וורנר בקסטר ולויס וילסון גטסבי הגדול (סרט, 1949) (אנ') – סרט קולנוע בכיכובם של אלן לד ובטי פילד גטסבי הגדול (סרט, 1955) (אנ') – פרק מסדרת הטלוויזיה "רוברט מונטגומרי מגיש" בכיכובם של רוברט מונטגומרי ופיליס קירק גטסבי הגדול (סרט, 1974) (אנ') – סרט קולנוע בכיכובם של רוברט רדפורד ומיה פארו גטסבי הגדול (אופרה) (אנ') – אופרה משנת 1999 שהלחין ג'ון הרביסון גטסבי הגדול (סרט, 2000) (אנ') – סרט טלוויזיה בכיכובם של טובי סטיבנס, מירה סורבינו ופול ראד גטסבי הגדול – סרט קולנוע פיקטיבי משנת 2009 בבימויו של מרטין סקורסזה, בהפקתו של גאס ואן סנט ובכיכובו של וינסנט צ'ייס (אדריאן גרנייה) בתפקיד ניק קרוויי – חלק מסדרת הטלוויזיה "הפמליה" גטסבי הגדול (סרט, 2013) – סרט קולנוע בבימויו של באז לורמן ובכיכובם של לאונרדו דיקפריו, טובי מגווייר וקארי מאליגן
בבום

בּבּוּם מכיש, לפי רשימת המלכים השומרית, היה המלך החמישי של שומר מהשושלת הראשונה של כיש. מלוכתו נמשכה לפי המיתוס 300 שנים. בבום ככל הנראה לא באמת היה קיים, כיוון ששמו לא מופיע באף טקסט שמתוארך לתקופה בה הוא שלט. Gianni Marchesi, The Sumerian King List and the Early History of Mesopotamia, ‏2010 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פואנום

פואנום מכיש, לפי רשימת המלכים השומרית, היה המלך השישי של שומר מהשושלת הראשונה של כיש. מלוכתו נמשכה לפי המיתוס 840 שנים.
קליבום

קליבום מכיש, לפי רשימת המלכים השומרית, היה המלך השביעי של שומר מהשושלת הראשונה של כיש. מלוכתו נמשכה לפי המיתוס 960 שנים. השם נהגה כ-Ga-lí-bu-um שמנורמל לקליבום. מילה זו קרובה למילה האכדית לכלב-שמירה (kalbu). Olivier Lauffenburger, Akkadian Dictionary, www.assyrianlanguages.org
זואי דויטש

זואי פרנסיס חיה תומפסון דויטש (באנגלית: Zoey Francis Chaya Thompson Deutch; נולדה ב-10 בנובמבר 1994) היא שחקנית ודוגמנית אמריקאית ממוצא יהודי. ידועה בעיקר בשל השתתפותה בסרטים "האקדמיה לערפדים", "סבא בהפרעה", "למה דווקא הוא?" (אנ'), "הבוס שלי בדייט" (אנ'), "החליפה" (אנ') ובסדרת הטלוויזיה הקומית "הפוליטיקאי" של נטפליקס. דויטש נולדה בלוס אנג'לס, קליפורניה שבארצות הברית לשחקנית ולבמאית ליאה תומפסון ולבמאי הקולנוע הווארד דויטש. אמה ממשפחה נוצרית, אביה ממשפחה יהודית, ודויטש אף חגגה בת מצווה. אחותה היא השחקנית מדלין דויטש (אנ'). בשנת 2010 קיבלה את תפקיד המשחק הראשון שלה, בעונה השלישית של הסיטקום לילדים מבית היוצר של ערוץ דיסני "החיים היפים על הסיפון" בכיכובם של דילן וקול ספראוס, בתור מאיה בנט, תלמידה חדשה ובת זוגו של זאק, עד שזו עוזבת לאפריקה. בטלוויזיה, דויטש הופיעה, בין השאר, בסדרות "שומרת סוד", "NCIS", "מחשבות פליליות: התנהגות חשודה" ו"הוחלפו בלידתן". בקולנוע, דויטש הופיעה, בין השאר, בסרטים "יצורים יפהפיים" (2013), "האקדמיה לערפדים" (2014), "למה דווקא הוא?" (2016). בשנת 2016 כיכבה בתפקיד הראשי בקומדיית הנעורים "החופשה הראשונה", ושיחקה בקומדיה "סבא בהפרעה" בתפקיד שאדיה, לצדם של רוברט דה נירו וזאק אפרון. בשנת 2017 שיחקה בסרט הדרמה "לפני שאפול" בבימויה של ריי רוסו-יאנג, בדמותה של סם (סמנתה) בדצמבר אותה שנה יצא לאקרנים סרט נוסף בהשתתפותה, הסרט הדרמה קומי-ביוגרפי "חי בסרט" שביים, הפיק ושיחק בתפקיד ראשי ג'יימס פרנקו. הסרט מבוסס על ספר באותו שם מאת גרג ססטרו. בנובמבר אותה שנה, השתתפה בווידאו-קליפ לשיר "Perfect" של הזמר הבריטי אד שירן. בשנת 2019 שיחקה בסרט קומדיית האימה "זומבילנד 2: ירייה כפולה" בתור מדיסון, ועל תפקידה זה הייתה מועמדת לפרס בקטגוריית שחקנית המשנה. באותה שנה החלה לשחק בתור אינפיניטי ג'קסון, הדמות הנשית הראשית בסדרת הטלוויזיה הקומית "הפוליטיקאי", שנוצרה על ידי היוצרים ראיין מרפי, בראד פלצ'וק ואיאן ברנן עבור שירות הזרמת המדיה "נטפליקס". ב-2021 גילמה את בת זוגו של ג'סטין ביבר בווידאו קליפ לשירו "Anyone". ב-2022 שיחקה בסרט הפשע החליפה (אנ') ועליו זכתה במועמדות לפרס על דמות משנה מטעם פרסי הקולנוע הבריטי העצמאי. בשנים 2011–2016 הייתה בזוגיות עם השחקן הקנדי אוון ג'וגיה. באוקטובר 2023, דויטש, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. מדיה וקבצים בנושא זואי דויטש בוויקישיתוף זואי דויטש, ברשת החברתית פייסבוק זואי דויטש, ברשת החברתית אקס (טוויטר) זואי דויטש, ברשת החברתית אינסטגרם זואי דויטש, במסד הנתונים הקולנועיים IMDb (באנגלית) זואי דויטש, באתר AllMovie (באנגלית) זואי דויטש, באתר Rotten Tomatoes (באנגלית) זואי דויטש, במסד הנתונים הקולנועיים KinoPoisk (ברוסית) זואי דויטש, באתר MusicBrainz (באנגלית) Ed Sheeran (2017-11-09), Ed Sheeran - Perfect (Official Music Video), נבדק ב-2018-01-27 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
HR 6801

HR 6801 הוא כוכב כפול אשר ממוקם בקבוצת הכוכבים קשת. סיווגו הספקטרלי של הכוכב הראשי הוא K0III (ענק כתום). הכוכב בעל בהירות נראית של 4.96 ובהירות מוחלטת של 0.49. מרחקו של הכוכב מכדור הארץ הוא 256 שנות אור (78 פארסק) בהתבסס על פרלקסה. הכוכב המשני הוא בעל בהירות נראית של 11.51. הכוכב כונה 1 בקשת לפי ציון פלמסטיד, אבל עכשיו הוא מגדר כ-11 בקשת.  HR 6801, בבסיס הנתונים SIMBAD לגרמי שמיים אסטרונומיים
קריין

קריין הוא אדם הקורא טקסט אל מול קהל, אל מול מצלמות הטלוויזיה, בזמן שידורי הרדיו, על במה, או ברקע מבלי שיראוהו. לעיתים מדובר בקריין חדשות אשר קורא את מבזקי החדשות המוגשים לו על ידי עורך החדשות, אדם העוסק במקצוע הקריינות. קריין עשוי להקריא את שמות השירים והזמרים בערב זמר או לספר סיפור מוקלט על קלטת. לקריין צריך שיהיו תכונות חשובות הנחוצות מפאת מקצועו, לדוגמה: דיבור ברור, הכרות טובה של השפה (כדי למנוע שגיאות הקראה ושגיאות לשוניות בדיבור). לקריינים במהדורות חדשות ובתוכניות רדיו, ובכלל למציגי דבר כלשהו, לעיתים נדרשת יכולת אלתור בו-במקום, הבנת החומר שהם מעבירים לקהלם ותקשורת טובה עם אנשים. קריינים ברדיו ובאולפנים (דוגמת אולפן חדשות או אולפן של תוכנית על מדע) לעיתים מראיינים אורחים, וחשוב שיידעו "להוציא" ממרואייניהם את המידע שהם מבקשים. קריינים משמשים במהדורות חדשות כמגישי המהדורה, והגבול בין המושגים מיטשטש. בסדרות טלוויזיה מסוימות לילדים כגון "תומס הקטר וחברים" משמש קריין המספר את הסיפור ומדבב את הדמויות, ובמשחקי ספורט יש לרוב שדרן, קריין המתאר את הפעולות המתבצעות במהלך המשחק. לעיתים קרייני ספורט מדברים גם על הרקע של השחקן או הקבוצה, ולא רק על המשחק הספציפי הנצפה. קטגוריה נוספת היא קריינות המיועדת לבעלי עסקים וחברות לצרכים של שיווק ומיתוג של עסקיהם. בקטגוריה זו ניתן למצוא קריינות עבור סרטי תדמית עסקיים או סרטי מוצר ואף קריינות תדמית לארגונים שאינם עסקיים , אשר עבורם הקריין מקריא תסריט שהוכן מראש, בהתאם למהלך הסרטון. קטע הקריינות שנוצר משולב בסרטון באמצעות טכנולוגיות של עריכת וידאו ועריכת סאונד. לקריינות כזאת מתלווה לעיתים קרובות פס-קול מוזיקלי. ניתן למצוא עוד בתוך עולם המיתוג באמצעות קריינות את הקריינות בעבור צליל המתנה עסקי ומרכזיות. כלומר כאשר לקוח מתקשר לבעל עסק מסוים הוא שומע בזמן ההמתנה קטע קריינות (בדרך כלל משולב מוזיקת רקע), אשר מיועד לצרכים שיווקיים ומיתוג העסק. בדרך כלל במסגרת אותה קריינות בזמן ההמתנה נאמרים יתרונותיו של אותו עסק ונהוג גם לשלב פירוט של המוצרים העיקריים שלו. כמו כן קריינות שמשלבים במרכזיה בתור הסאונד המנחה בעת ניתוב שיחות נעשית על ידי קריינים מקצועיים. קריינים רבים מתמחים בקריינות לצורך יצירת זמרירים (ג'ינגלים) לעסקים המשולבים כפרסומת ברדיו. טלפרומפטר דיבוב מדיה וקבצים בנושא קריין בוויקישיתוף ארגון הקריינים בישראל קובץ קול זה הוא הקראה של הערך כפי שהופיע בתאריך 2016-10-09, שינויים בטקסט שבוצעו לאחר מכן אינם מופיעים בהקלטה. (עזרה) ערכים מוקלטים נוספים הקריינית רות שפירא בסרט תדמית של ההסתדרות הכללית וחברת מקורות - "מים חיים" 1953 נתן גרוס, נבדק ב-2021-12-12 מישה אשרוב בסרטון תדמית - מצפה רמון. עבדת 1957, נבדק ב-2021-12-12 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
יונה כהן (פולטבר)

הרב יונה כהן (מכונה ר' יונה פולטבר על שם עיר הולדתו פולטבה. ה'תרנ"ח - כ"ב בשבט ה'תש"ט) היה מנהל ישיבות תומכי תמימים המחתרתיות ברוסיה הסובייטית, מראשי "ועד הבריחה" בלבוב ומארגן "הבריחה הגדולה" של אלפי חסידי חב"ד מרוסיה בשנים ה'תש"ו וה'תש"ז. נאסר, הוגלה לסיביר ונרצח בעינויים בשל פעילותו המחתרתית לשמירת יהדות בברית המועצות. הלחין את הניגון "שהשלום שלו", שבוצע בין היתר על ידי הזמר נמואל הרוש והופיע באלבום צמאה 5 בביצוע עמיר בניון. נולד בפולטבה והתחנך בישיבת תומכי תמימים בלובביץ', בשצ'דרין, בקרמנצ'וג וברוסטוב על הדון. בה'תרצ"ה החל לנהל את ישיבות תומכי תמימים במקום הרב אברהם דרייזין שהחליף את הרב אלחנן דב מרוזוב בתפקיד. בשנת ה'תש"ו ניהל את הבריחה הגדולה ביותר בהיסטוריה של חסידי חב"ד מברית המועצות, שכונתה "הבריחה הגדולה", והבריחה אלפים באמצעות דרכונים פולניים מזויפים, זאת במסגרת פעילותו ב"ועד הבריחה" בלבוב. לאחר שנתגלתה הבריחה, הסתתר מעין המשטר בלבוב, לאחר מכן שהה במוסקבה ועבד במפעל קטן שהקים אברהם אשר קוגן. מאוחר יותר עבר להסתתר בלנינגרד. בלנינגרד הוא נתפס ונאסר בעקבות הלשנה בי"ט בכסלו ה'תש"ח, ומאוחר יותר הוגלה לסיביר, שם נרצח תוך עינויים והכאות. אוצר החסידים, חלק ד' - בברית המועצות ובפולין. עמ' 235 - 250. יוסף אשכנזי, הוצאת חזק ה'תשע"ה. שירו 'שהשלום שלו': בביצוע חוני גרונבלט , בביצוע בני פרידמן
יונה כהן (פירושונים)

האם התכוונתם ל... יונה כהן – עיתונאי, סופר, ושליח המוסדות הלאומיים. יונה כהן (מחנך) – איש חינוך ישראלי. יונה כהן (פולטבר) – מנהל רשת ישיבות ופעיל בריחה בברית המועצות.
חוסאם אבו סאלח

חוסאם אבו סאלח (בערבית: حسام أبو صالح, תעתיק מדויק: חסאם אבו צאלח; נולד ב-9 במאי 1982) הוא כדורגלן עבר ישראלי-פלסטיני ומאמן כדורגל בהווה. אבו סאלח הוא קרוב משפחה של הכדורגלן עלאא אבו סאלח. אבו סאלח התחיל לשחק כדורגל במחלקת הנוער של בני סכנין. בעונת 2000/2001 ערך את הופעת הבכורה שלו במדי הקבוצה הבוגרת של המועדון, במשחק נגד בית"ר באר שבע במסגרת הליגה הלאומית. אבו סאלח היה שותף להעפלה ההיסטורית של בני סכנין לליגת העל בסיום עונת 2002/2003, ואף זכה עמה בגביע המדינה בעונת 2003/2004. בקיץ 2004 חתם במכבי כפר כנא מהליגה הארצית, ובקיץ 2006 חתם במכבי עירוני טמרה מליגה ב'. בקיץ 2009 חתם אבו סאלח בהילאל אל-קודס מליגת העל הפלסטינית, והוא זומן לסגל נבחרת פלסטין. ב-4 ביוני 2010 ערך את הופעת הבכורה שלו בנבחרת, במשחק מול סודאן שהסתיים בתיקו 1–1. ב-28 ביוני 2012 הבקיע את שער הבכורה שלו בנבחרת, בתיקו 2–2 נגד ערב הסעודית במסגרת גביע האומות הערבי. אבו סאלח השתתף עם הנבחרת בגביע אסיה בשנת 2015, ובסך הכל לזכותו 49 הופעות במדי נבחרת פלסטין, בהן כבש שלושה שערים. בקיץ 2015 חזר אבו סאלח לכדורגל הישראלי אחרי 6 שנים כאשר חתם באיחוד בני מג'ד אל-כרום מליגה א'. בתום העונה ירדה הקבוצה לליגה ב' ואבו סאלח חתם בהפועל אכסאל. לאחר שנתיים בליגה א' עם הפועל אכסאל עלה עם הקבוצה לליגה הלאומית לראשונה בתולדותיה. בקיץ 2019 פרש מכדורגל והצטרף לצוות המקצועי של הפועל אכסאל. ב-7 בדצמבר 2021 התפטר מאימון הקבוצה. חוסאם אבו סאלח, באתר Transfermarkt חוסאם אבו סאלח, באתר Soccerway חוסאם אבו סאלח, באתר National Football Teams חוסאם אבו סאלח, באתר FootballDatabase.eu פרופיל המאמן, באתר Transfermarkt עירד צפריר, עלאא אבו סלאח: "בנבחרת פלסטין כבר לוחצים עלי שאייצג אותם", באתר הארץ, 23 ביולי 2016 אלעד שומינוב, חוסאם אבו סלאח, עובאדה זבידאת ואברהים סייד אחמד חתמו בהפועל אכסאל, באתר גולר, 17 ביוני 2016 דאפר מחאמיד, חוסאם אבו סלאח התפטר מהפועל איכסל, באתר דאבל פס, 7 בדצמבר 2021